96/322/EY: Komission päätös, tehty 20 päivänä joulukuuta 1995, Tanskan esittämän hakemuksen epäämisestä suojatoimien käyttämiseksi Espanjasta peräisin olevia farmaseuttisia tuotteita kohtaan (Ainoastaan tanskankielinen teksti on todistusvoimainen)



Virallinen lehti nro L 122 , 22/05/1996 s. 0024 - 0024



KOMISSION PÄÄTÖS, tehty 20 päivänä joulukuuta 1995, Tanskan esittämän hakemuksen epäämisestä suojatoimien käyttämiseksi Espanjasta peräisin olevia farmaseuttisia tuotteita kohtaan (Ainoastaan tanskankielinen teksti on todistusvoimainen) (96/322/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 379 artiklan, ottaa huomioon Tanskan hakemuksen, sekä katsoo, että Tanska on 3 päivänä lokakuuta 1995 päivätyllä kirjeellään pyytänyt komissiolta lupaa toteuttaa liittymisasiakirjan 379 artiklan nojalla suojatoimenpiteitä tarkoituksenaan korjata Espanjan liittymisasiakirjan 47 artiklassa säädetyn siirtymäkauden päättymisestä aiheutuva tilanne sellaisten Espanjasta peräisin olevien farmaseuttisten tuotteiden osalta, jotka on suojattu tuotepatentilla Tanskassa, mutta ei Espanjassa, Tanskan viranomaiset toimittivat hakemuksessaan komissiolle kyseisen hakemuksen aiheellisuuden arvioimiseksi tarpeelliset tiedot, Tanskan viranomaiset perustelevat hakemustaan niillä taloudellisilla vaikeuksilla, jotka heidän mukaansa aiheutuisivat farmaseuttisten tuotteiden kaupalle Tanskassa liittymissopimuksen 47 artiklassa säädetyn siirtymäkauden päättymisestä 7 päivästä lokakuuta 1995; koska farmaseuttisten erikoistuotteiden hinnat Espanjan markkinoilla ovat alhaisempia kuin kyseisten tuotteiden hinnat Tanskan markkinoilla, siirtymäkauden päättymisestä on seurauksena huomattava rinnakkaisen tuonnin kasvu; tästä kasvusta on siten, vuodesta 1996 alkaen, haittaa Tanskalle sen hallussa olevien markkinaosuuksien kannalta, kyseinen 379 artikla poikkeaa tavaroiden vapaan liikkuvuuden perusperiaatteesta; tämän vuoksi sitä on, yhteisöjen tuomioistuimen vakiintuneen oikeuskäytännön mukaisesti, tulkittava suppeasti, tämän seurauksena, tämän oikeuskäytännön ja komission noudattaman käytännön mukaisesti, 379 artiklaa ei voida soveltaa, kyseisen 379 artiklan tavoite on mahdollistaa määrätyn taloudenalan, jolla ilmenee vakavia, todennäköisesti pitkäaikaisia taloudellisia vaikeuksia, tasapainottuminen ja mukautuminen yhteismarkkinoiden talouteen, Tanskan viranomaisten toimittamien taloudellisten tietojen tarkastelu on osoittanut, että edellytykset 379 artiklan soveltamiseksi eivät täyty; erityisesti tästä tarkastelusta ilmenee, ettei Tanskan farmaseuttisen teollisuuden alalla ole vakavia ja pitkäaikaisiksi arvioitavia vaikeuksia; Espanjasta peräisin olevien ja Tanskassa, mutta ei Espanjassa, patentoitujen farmaseuttisten tuotteiden tuonnin määrän kasvu ei vaikuta pitkällä aikavälillä niin merkittävältä, että siitä aiheutuisi vakavia taloudellisia vaikeuksia farmaseuttisten tuotteiden markkinoille Tanskassa, ON TEHNYT TÄMÄN PÄÄTÖKSEN: 1 artikla Hylätään Tanskan 379 artiklan nojalla esittämä suojatoimenpiteitä koskeva hakemus, jonka tarkoituksena on korjata Espanjan liittymisasiakirjan 47 artiklassa säädetyn siirtymäkauden päättymisestä aiheutuva tilanne Espanjasta peräisin olevien ja Tanskassa, mutta ei Espanjassa, tuotepatentilla suojattujen farmaseuttisten tuotteiden osalta. 2 artikla Tämä päätös osoitetaan Tanskan kuningaskunnalle. Tehty Brysselissä 20 päivänä joulukuuta 1995. Komission puolesta Mario MONTI Komission jäsen